Frederiksberg (urbo)

Frederiksberg estas urbego en Regiono Hovedstaden en Danio, meze de Kopenhago. Ĝi estas ankaŭ sendependa komunumo: komunumo Frederiksberg, aparta de komunumo Kopenhago, sed ambaŭ estas parto de la regiono Kopenhago. 
eta|maldekstre|
 Demografio 
En 2025 Frederiksberg havis urban loĝantaron de . Inter la 1920-aj kaj 1970-aj jaroj ĝi estis urbego laŭ la internacia kvalifiko (pli granda, ol cent mil), poste la loĝantaro malpliiĝis, sed ekde la 2020-aj jaroj ĝi denove superas cent mil.

 Geografio 
Frederiksberg situas sur la orienta parto de la insulo Sjælland 15 m super la marnivelo. La urbego estas enklavo ene de Kopenhago, do ĝi estas ĉirkaŭata de la ĉefurbo ĉiuflanke. Ĝi origine situis okcidente de la ĉefurbo, sed ĉar kelkaj setlejoj estis aneksitaj al Kopenhago en 1901, ĝi tute ĉirkaŭis Frederiksberg, kiu okupas areon de malpli ol 9 km².

 Historio  
Inter 1700 kaj 1703 Frederiko la 4-a (Danio-Norvegio) konstruis kastelon sur monteto ĉi tie, kiun li nomis Frederichs Berg. La setlejo, kiu estis rekonstruita ĉe la piedo de la monteto, de tiam nomiĝas Frederiksberg. Multaj domoj estis aĉetitaj de riĉaj kopenhaganoj, kiuj ne terkultivis tie, sed nur ripozis. Baldaŭ la loko transformiĝis en komercan urbon kun metiistoj kaj komercistoj. Somere, ĉambroj estis lueblaj por kopenhaganoj, kiuj volis resti for de la urba bruo, sed proksime al la reĝa familio. Hodiaŭ Frederiksberg konsistas el 3-5-etaĝaj domoj, grandaj familiaj domoj kaj parkoj, kiu klare distingeblas de la ĉirkaŭa Kopenhago, ĉar ĝi estas multe pli verda.

 Edukado 
Kampuso de la Universitato de Kopenhago troviĝas en Frederiksberg, same franca liceo kaj evidente mez- kaj bazlernejoj.

 Trafiko 
La urbego estas atingebla per Metroo de Kopenhago, aŭtobusoj kaj urba fervoja kaj antaŭurba fervoja reto.

 Vidindaĵoj 
 Kastelo Frederiksberg: konstruita komence de la 18-a jarcento kiel somera rezidejo de la reĝa familio
 Parko Frederiksberg: 300-jara parko.
 urbodomo
 bestoĝardeno
 preĝejoj

 Famuloj 
 En Frederiksberg naskiĝis Sten Hegeler, Frank Jæger, Peter Naur, Leif Panduro.
 En Frederiksberg mortis Asta Nielsen, Johannes Theodor Reinhardt, Kristian Zahrtmann.

 Eksteraj ligiloj 

  ()

Kategorio:Urboj de Danio
Kategorio:Sjælland